Here is a page extracted from Wikipedia that may contain CSS, HTML, and a lot of unformatted text.

Title: لوكا ماجنوتا
Content: لوكا ماجنوتا (Luka Magnotta) (24 يوليه 1982 -) ممثل بورنوجرافى كندى ، اسمه الحقيقى إيريك كلينتون كيرك نيومان (Eric Clinton Kirk Newman) .

نشأته 
اتولد لوكا ماجنوتا يوم 24 يوليه 1982 فى ضاحية سكاربوره فى مدينة تورونتو فى مقاطعة اونتاريو فى كندا

حياته الاجرامية 
في ٢٠٠٥ لوكا بدأ حياته الاجراميه في ٣ عمليات نصب بعد ما تقمص دور واحده ست علشان يقدر يحصل علي مبلغ قدره عشر ألاف دولار

كمان لوكا أنشا حسابات وهميه كثيره جدًا لجذب الانتباه لمده سنين، في عام ٢٠٠٧ طلع أشاعه ان في كلام عن أرتباطه بكارلا هومولكا وهي من أكثر الشخصيات المكروهه في كندا نظرًا لكونها قاتله وجوزها قاتل بردو، رغم كده لوكا في أكثر من مقابله صحفيه أنكر معرفته بيها وإن متضرر من الاشاعه دي

رغم إن الشرطه نشرت خطاب بتفيد إن لوكا وكارلا اتقابلوا بس سرعان ما سحبت الشرطه التقرير ده وقالت إن مافيش ما يثبت صحه الكلام ده

بعدها لوكا قال إنه بيتعرض لخداع علي الانترنت وانه بيتعرض كمان إنه مراقب علي النت بس البوليس إكتشف ان لوكا عامل أكتر من ٧٠ حساب علي فيسبوك و٢٠ صفحه مختلفه تحت أسماء مختلفه

مقتل جون لين 
في ٢٤ مايو ٢٠١٢ تم مقتل الطالب الصيني من ووهان جون لين اللي بيدرس في كليه هندسه وعلوم الكمبيوتر

تم ابلاغ الشرطه بإختفاء جون لين يوم ٢٩ بعد ٥ أيام من مقتله ..

يوم ٢٥ مايو أتنشر فيديو علي الانترنت بإسم "مجنون ومخرز تلج" فيه جون لين مربوط علي سرير عريان .. لوكا سدد بعض الطعنات بمخرز التلج في جسم جون لين بعد ما خدروه، بعد كده لوكا قطع أجزاء جسم جون لين وخلي الكلب يأكل جزء منها وبعدين مارس معاه الجنس بعد ما قطع الجثه

كمان الشرطه قالت إن هي حصلت علي الفيديو كامل اللي فيه كمان لوكا وهو بيمارس عمليه أكل لحوم البشر.

لوكا بعد ما قطع أجزاء جون لين .. بعت أجزاء منه لحزب المحافظين في كندا واجزاء للحزب الليبرالي، الحادثه أتعرفت عن طريق البواب اللي شايف جثه داخل شنطه مرميه، بعدها رصدوا الكاميرات وعرفوا مين هو القاتل .. بعدها أقتحموا شقه لوكا وفعلًا لقوا اثار دم جون لين علي كل مكان في الشقه، كمان لقوا جمله كتبها لوكا بيقول فيها إن كنت مابتحبش الانعكاسات، ما تبصش في المرايه، أنا لا أهتم.. بخط أحمر

المطارده 
لوكا اتطارد من الشرطه لأكثر من تهمه .. أولهم القتل العمد من الدرجه الاولي وإهانه الجثه ونشر مواد غير لائقه غير طبعًا أرسال جزء من جثه جون لين لرئيس الوزراء

٣١ مايو ٢٠١٢ نشرت الانتربول صوره لوكا علي موقعها الرسمي من ضمن المطلوبين دوليًا للتسليم، لوكا كان حجز طياره من مونتريال لباريس وأول ما وصل تعاقبوه بتليفونه ولكنه عرف يمشي في اللحظه اللي البوليس وصل فيها، البوليس لقي في غرفته حاجات زي مجلات اباحيه وشنطه تنفس صناعي، مانيوتا استخدم باسبور مزور بإسم كيرك تريميل, مانيوتا راح قعد عند من معارفه اللي عرفهم في ٢٠١٠ أخر مره زار فيها باريس .. وإن صاحبه اللي راح قعد عنده ماكنش يعرف أي حاجه عن المشاكل اللي كان عاملها مانيوتا، بعدها لوكا خد الاتوبيس من فرنسا ل برلين في المانيا..

القبض علي لوكا 
يوم ٤ شهر ٦ اتقبض علي لوكا في احدي كافيهات الانترنت في العاصمه برلين بعد ما كان بيبحث عن اخر الاخبار عن نفسه حاول يكذب علي البوليس في المانيا ويقنعهم انه الشخص الخطأ قبل ما يعترف علي نفسه ويعمل إثبات بالبصمات إنه هو لوكا مانيوتا

بعد كده مانيوتا اتنقل من المانيا إلي كندا تاني واتعرض علي المحكمه وخد سجن مدي الحياه.

مصادر

وصلات خارجية 
 
 

ممثلين بورنوجرافيين
عارضين تعرى
ممثلين شبقيين
ممثلين بورنوجرافيين مثليين
مجرمين كنديين
قتالين قتلى
ممثلين بورنوجرافيين كنديين